CELEX: 62018TN0590
Language: bg
Date: 2018-10-02 00:00:00
Title: Дело T-590/18: Жалба, подадена на 2 октомври 2018 г. — Antonakopoulos/Парламент

26.11.2018   
            
            
               BG
            
            
               Официален вестник на Европейския съюз
            
            
               C 427/97
            
         
      Жалба, подадена на 2 октомври 2018 г. — Antonakopoulos/Парламент
      (Дело T-590/18)
      (2018/C 427/127)
      Език на производството: френски
      
         Страни
      
      
         Жалбоподател: Leonidas Antonakopoulos (Атина, Гърция) (представител: S. Pappas, адвокат)
      
         Ответник: Европейски парламент
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени решението за прекратяване на неговите функции;
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага четири основания.
      
                  1.
               
               
                  Първо основание, изведено от нарушение на правото на защита и на принципа на добра администрация, доколкото администрацията не го е изслушала преди да приеме решение, въпреки, че подобно изслушване е било възможно без да навреди на интереса нито на разследването, нито на службата.
               
            
                  2.
               
               
                  Второ основание, изведено от нарушение на задължението за мотивиране, доколкото твърдението за сериозно нарушение, на което се основава оспорваното решение, е лаконично, неясно и не е обосновано, нито подкрепено от конкретни доказателства, показващи наличието на достатъчни подозрения, които биха могли да доведат до извода, че жалбоподателят е допуснал нарушения на своите задължения по Правилника.
               
            
                  3.
               
               
                  Трето основание, изведено от нарушение на принципа на пропорционалност, поради факта, че администрацията е можела да приеме по-малко строги мерки, с които същевременно се гарантират нуждите на разследването.
               
            
                  4.
               
               
                  Четвърто основание, изведено от нарушението на задължението за полагане на грижа, доколкото, от една страна, администрацията не е направила сравнително претегляне на интересите на жалбоподателя с тези на службата, и по-конкретно факта, че жалбоподателят работи почти 30 години в Парламента, е в отлични отношения със своите началници и има много добри доклади за годишно оценяване, и от друга страна, че това решение, което набързо е било оповестено в медиите, е накърнило неговата личност и репутация.